Yhdysvallat etsii nyt yhteisiä etuja yksinvaltaisten johtajien kanssa: Trumpin linja Lähi-idässä on kyyninen realismi

Yhdysvallat ei vähään aikaan luennoi yksinvaltiaille ikävistä asioista.

Jordanian kuningas Abdullah II (oikealla), Saudi-Arabian kuningas Salman bin Abdulaziz Al Saud, Yhdysvaltotjen presidentti Donald Trump, Abu Dhabin kruununprinssi Sheikh Mohammed bin Zayed al-Nahyan ja Qatarin emiiri Sheikh Tamim Bin Hamad Al-Thani poseerasivat yhteiskuvassa Saudi-Arabian pääkaupungissa Riadissa sunnuntaina.­

Washington

Yhdysvaltain presidentin Donald Trumpin matka Lähi-itään päätti yhden kauden Yhdysvaltain ulkopolitiikassa.

Presidentti Barack Obaman varovaisen idealismin korvaa Trumpin kyyninen realismi: Yhdysvallat luopuu ihmisoikeuksia tai demokratiaa koskevista tavoitteistaan ja etsii avoimesti yhteisiä etuja yksinvaltaisten johtajien kanssa. Tärkein on taistelu äärijärjestö Isisiä vastaan.